Paġna Il-Kummissjoni vverifikat il-kompatibbiltà tal-applikazzjonijiet konġunti mar-regoli relevanti tal-UE u sussegwentement ittrażmettiethom lill-Istati Membri inkwistjoni li kellhom bżonn jiddeterminaw jekk l-applikazzjonijiet kinux iffirmati mill-organizzazzjonijiet rappreżentattivi tas-settur jew gruppi ta' interess oħrajn. L-Istati Membri inkwistjoni ma qajmu l-ebda oġġezzjoni sad-data ta' skadenza ta' xahar wieħed stabbilita fl-Artikolu 3(3) tar-Regolament Delegat (UE) 2015/242. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7931. Il-EUR-Lex hu l-aċċess fuq l-Internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32016M7939. Il-EUR-Lex hu l-aċċess fuq l-internet għal-liġi Ewropea. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, L-Artikolu 43 tat-Trattat jagħti s-setgħa lill-Unjoni Ewropea u lill-Istati Membri li jistabbilixxu d-dispożizzjonijiet meħtieġa għall-kisba tal-objettivi tal-Politika Komuni tas-Sajd (PKS). Bil-għan li tiġi implimentata l-politika tal-Unjoni fil-qasam tas-sajd u tal-akkwakultura, tenħtieġ l-assistenza ta' esperti xjentifiċi bi kwalifiki għolja, b'mod partikolari fl-applikazzjoni tal-bijoloġija marina u tas-sajd, it-teknoloġija tal-irkaptu tas-sajd, l-ekonomija tas-sajd, il-governanza tas-sajd, l-effetti tas-sajd fuq l-ekosistemi, l-akkwakultura jew dixxiplini simili, jew fil-qasam tal-ġbir, il-ġestjoni u l-użu tad-dejta tas-sajd u tal-akkwakultura. Għalhekk hemm bżonn li jitwaqqaf grupp ta' esperti fil-qasam tas-sajd u tal-akkwakultura u li jiġu ddefiniti l-kompiti u l-istruttura tiegħu. Din l-għajnuna għandha tingħata minn Kumitat Xjentifiku, Tekniku u Ekonomiku għas-Sajd (STECF) imwaqqaf mill-Kummissjoni. Il-Kummissjoni għandha tikkonsulta l-grupp tal-STECF sabiex tiżviluppa l-politika tal-PKS, fejn xieraq, dwar kwistjonijiet li għandhom x'jaqsmu mal-konservazzjoni u l-ġestjoni ta' riżorsi ħajjin tal-baħar, inklużi l-kunsiderazzjonijiet bijoloġiċi, ekonomiċi, ambjentali, soċjali u tekniċi, f'konformità mal-Artikolu 26 tar-Regolament (UE) Nru 1380/2013. Il-pariri ta' dan il-grupp għandhom ikunu bbażati fuq il-prinċipji tal-eċċellenza, tal-indipendenza, tal-imparzjalità u tat-trasparenza. Il-grupp tal-STECF għandu jkun magħmul minn għadd xieraq ta' membri biex jitwettqu l-kompiti meħtieġa. Il-membri tal-grupp iridu jkunu esperti indipendenti u speċjalizzati kkwalifikati ħafna, magħżula abbażi ta' kriterji oġġettivi u permezz ta' sejħa pubblika għall-applikazzjonijiet. Dawn jinħatru fil-kapaċità personali tagħhom u jipprovdu lill-Kummissjoni b'opinjonijiet li huma meħtieġa għall-implimentazzjoni tal-Politika Komuni tas-Sajd. Huwa essenzjali li l-grupp jagħmel l-aħjar użu tal-għarfien espert estern minn ġewwa u minn barra l-Unjoni kif meħtieġ biex jinstabu tweġibiet għal mistoqsijiet speċifiċi. Il-Kummissjoni ma tistax tikseb għal kollox l-objettivi tal-politika tal-Unjoni għall-konservazzjoni u l-isfruttament sostenibbli tar-riżorsi tas-sajd mingħajr il-kontribuzzjonijiet sostanzjali speċifi tal-grupp tal-STECF. Hemm bżonn li t-teħid tad-deċiżjonijiet fil-Politika Komuni tas-Sajd ikun ibbażat fuq l-aqwa pariri xjentifiċi disponibbli. Sabiex jissodisfaw dan ir-rekwiżit, il-proposti ta' politika tal-Kummissjoni għandhom ikunu bbażati fuq l-aħjar xjenza disponibbli. Il-grupp tal-STECF jevalwa u jipprovdi l-aktar informazzjoni xjentifika aġġornata disponibbli biex lill-Kummissjoni jagħtiha pariri xjentifiċi sodi u f'waqthom ibbażati fuq l-evidenza għall-implimentazzjoni u għall-monitoraġġ tal-Politika Komuni tas-Sajd tal-UE. Il-parir tal-STECF huwa meħtieġ b'mod espliċitu u fost l-oħrajn skont l-Artikoli 2(5a); 3(c), 6(2), 9(1, 5), 10(2a u 3), 11(3), 15(4(b) u 5(c)) 18(2, 3 u 5), 28 (2a), 29(2 u 4), 31(4) tar-Regolament (UE) Nru 1380/2013. Il-parir tal-STECF huwa previst ukoll fi pjanijiet ta' ġestjoni pluriennali, miżuri relatati mal-obbligi tal-ħatt, ġestjoni tas-sajd imħallat, il-pożizzjoni tal-Unjoni f'organizzazzjonijiet internazzjonali tas-sajd kif ukoll ftehimiet ta' sħubija dwar is-sajd sostenibbli ma' pajjiżi terzi. Għalhekk, dawn l-esperti indipendenti għandhom jirċievu allowances speċjali li huma apparti mir-rimborż tal-ispejjeż. Dawn l-allowances għandhom ikunu proporzjonali għal kompiti partikolari attribwiti lilhom u f'konformità ma' standards internazzjonali. Ir-rekwiżit għall-provvediment tal-aqwa pariri xjentifiċi disponibbli japplika wkoll għar-responsabbiltajiet tal-membri tal-grupp tal-STECF li jagħti appoġġ lis-servizzi tal-Kummissjoni billi jipprovdi kontribut xjentifiku fil-laqgħat reġjonali kif ukoll dawk internazzjonali li huma parti mill-proċess leġiżlattiv skont l-Artikolu 18 tar-Regolament (UE) Nru 1380/2013, fejn, abbażi tar-riżultati ta' dawn il-laqgħat, l-Istati Membri jipprovdu lill-Kummissjoni b'rakkomandazzjonijiet konġunti bbażati fuq l-aħjar parir xjentifiku disponibbli, li jservi bħala bażi għall-adozzjoni ta' atti delegati jew ta' implimentazzjoni. Il-Kummissjoni hija responsabbli għall-iffaċilitar tal-kooperazzjoni bejn l-Istati Membri u l-korpi xjentifiċi rilevanti, li fosthom l-STECF għandu rwol predominanti. Għaldaqstant, ix-xogħol tal-grupp tal-STECF jikkontribwixxi b'mod effettiv lejn il-ksib tal-għanijiet tal-Politika Komuni tas-Sajd. Għandhom jiġu stabbiliti regoli dwar id-divulgazzjoni ta' informazzjoni mill-membri tal-grupp. Il-membri tal-grupp li kienu maħtura qabel għandhom jibqgħu fil-kariga tagħhom sakemm jinħatru membri ġodda. IDDEĊIDIET KIF ĠEJ: B'dan qed jiġi stabbilit Kumitat Xjentifiku, Tekniku u Ekonomiku għas-Sajd, minn hawn 'il quddiem imsejjaħ "il-grupp", jew il-"grupp tal-STECF". Fil-qasam tal-konservazzjoni u tal-ġestjoni tar-riżorsi ħajjin tal-baħar, inklużi kunsiderazzjonijiet bijoloġiċi, ekonomiċi, ambjentali, soċjali u tekniċi, il-kompitu tal-grupp huwa li: jassisti lill-Kummissjoni fil-preparazzjoni ta' proposti leġiżlattivi, atti delegati jew inizjattivi ta' politika. jimmonitorja l-evoluzzjoni tal-politika u joħloq skambju ta' esperjenza u ta' prattika tajba. Il-Kummissjoni tista' tikkonsulta l-grupp dwar kwalunkwe suġġett li għandu x'jaqsam mal-bijoloġija marina u tas-sajd, mat-teknoloġija tal-irkaptu tas-sajd, mal-ekonomija tas-sajd, mal-governanza tas-sajd, mal-effetti tas-sajd fuq l-ekosistemi, mal-akkwakultura jew ma' dixxiplini simili. Il-Kummissjoni tista' teħtieġ l-adozzjoni ta' opinjoni ta' dan it-tip fi żmien perjodu definit. Bi qbil mas-servizzi tal-Kummissjoni, il-grupp jista' wkoll jipprovdi opinjonijiet fuq inizjattiva tiegħu stess lill-Kummissjoni dwar kwistjonijiet ta' dan it-tip. Il-president tal-grupp jista' jagħti parir lill-Kummissjoni biex tikkonsulta lill-grupp dwar kwistjonijiet speċifiċi individwali. Il-grupp għandu jkun kompost minn mhux inqas minn 30 membru u minn mhux aktar minn 35 membru. Il-membri għandhom ikunu individwi li jinħatru f'kapaċità personali. Il-membri għandhom jaġixxu b'mod indipendenti u fl-interess pubbliku. Il-membri għandhom jinħatru mid-Direttur Ġenerali tad-DĠ Affarijiet Marittimi u Sajd minn fost esperti li huma kompetenti fl-oqsma msemmija fl-Artikolu 2 u fl-Artikolu 3(1) u li wieġbu għas-sejħa għall-applikazzjonijiet. Il-ħatra trid tinkludi d-data ta' meta l-membri jridu jibdew il-mandat tagħhom. Meta tiddefinixxi l-kompożizzjoni tal-grupp, il-Kummissjoni għandha timmira li tiżgura, sa fejn huwa possibbli, bilanċ bejn is-sessi u distribuzzjoni ġeografika bbilanċjata li tirrifletti d-diversità tas-settur tas-sajd u tal-akkwakultura fl-Unjoni, b'kont meħud tal-eżitu tal-proċedura tal-għażla. Il-membri jinħatru għal perjodu ta' tliet snin. Huma jibqgħu fil-kariga sa tmiem il-mandat tagħhom sakemm ma jiġux sostitwiti skont il-paragrafu 6. Il-mandat tagħhom jista' jiġġedded. F'każ li s-sostituzzjoni jew it-tiġdid tal-membri tal-grupp ma jkunux saru fid-data tal-iskadenza tal-perjodu ta' tliet snin, il-membri tal-grupp għandhom jibqgħu fil-kariga tagħhom sakemm jiġu sostitwiti jew sakemm isir it-tiġdid. Kandidati idonei li ma jinħatrux jistgħu jiġu inklużi fuq lista' ta' riżerva ikkompilata mill-Kummissjoni. Il-lista ta' riżerva tista' tintuża mill-Kummissjoni biex jiġu sostitwiti l-membri li jitilqu mill-grupp f'konformità mal-paragrafu 6 ta' dan l-Artikolu. Il-Kummissjoni għandha tistaqsi lill-applikanti għall-kunsens tagħhom qabel ma tinkludihom fuq il-lista. Persuni maħtura bħala sostituzzjonijiet għandhom jinħatru f'konformità mal-istess kundizzjonijiet applikabbli għall-membri. Il-membri li ma għadhomx kapaċi jikkontribwixxu b'mod effettiv fid-deliberazzjonijiet tal-grupp, li jirriżenjaw jew li ma jikkonformawx mal-kundizzjonijiet stabbiliti fil-paragrafu 3 ta' dan l-Artikolu jew l-Artikolu 339 tat-Trattat jistgħu jiġu ssostitwiti għall-kumplament tal-perjodu taż-żmien tal-mandat tagħhom. Id-dejta personali tinġabar, tiġi proċessata u ppubblikata skont ir-Regolament (KE) Nru 45/2001. Jekk is-servizz responsabbli tal-Kummissjoni jikkonkludi li, fid-dawl tal-valutazzjoni tad-DOIs, ma jeżisti l-ebda kunflitt ta' interess, l-espert ikkonċernat jista' jinħatar f'kapaċità personali, sakemm hu jkollu/hi jkollha l-għarfien espert meħtieġ. Il-membri huma obbligati jinfurmaw lis-servizzi kompetenti tal-Kummissjoni hekk kif ikun hemm bidla fl-informazzjoni mogħtija qabel, f'liema każ huma jkunu meħtieġa jippreżentaw immedjatament il-formola DOI mimlija mill-ġdid fejn jiġu deskritti l-bidliet rilevanti. Il-grupp tal-STECF għandu jeleġġi president u żewġ viċi presidenti minn fost il-membri tiegħu permezz ta' maġġoranza sempliċi għal perjodu ta' tliet snin. Il-president u l-viċi presidenti tal-grupp ma jistgħux jiġu eletti għall-istess pożizzjoni għal iktar minn żewġ perjodi konsekuttivi. Il-president tal-grupp jista' jaħtar relaturi minn fost il-membri tal-grupp. Għal kwistjonijiet partikolarment komplessi ta' natura multi dixxiplinarja, jista' jiġi nominat aktar minn relatur wieħed. Is-servizzi tal-Kummissjoni jistgħu jistiednu esperti minn barra l-grupp li jkollhom kompetenza speċifika f'suġġett li jkun fuq l-aġenda biex jieħdu sehem fil-ħidma tal-grupp jew tas-sottogrupp fuq bażi ad hoc (esperti esterni). Bi qbil mas-servizzi tal-Kummissjoni, il-grupp tal-STECF jista' jistabbilixxi sottogruppi biex jeżaminaw kwistjonijiet speċifiċi abbażi tat-termini ta' referenza definiti mill-Kummisjjoni. Is-sottogruppi għandhom jikkonsistu f'mill-anqas żewġ membri tal-grupp u minn esperti esterni. Is-sottogruppi għandhom jirrappurtaw lill-grupp f'perjodu ta' żmien stabbilit skont dawk it-termini ta' referenza. Sottogruppi ta' dan it-tip għandhom jiġu xolti malli jwettqu l-mandat tagħhom. Il-Kummissjoni għandha tipprovdi s-segretarjat għall-grupp u għas-sottogruppi tiegħu. Is-Segretarjat huwa responsabbli mill-provvediment tal-appoġġ tekniku u amministrattiv u mill-koordinazzjoni għall-iffaċilitar tal-funzjonament effiċjenti tal-grupp u għall-organizzazzjoni tal-laqgħat tas-sottogruppi tiegħu. Fejn meħtieġ, is-Segretarjat għandu jikkoordina l-attivitajiet tal-grupp u tas-sottogruppi tiegħu ma' dawk ta' korpi tal-Unjoni Ewropea u internazzjonali oħrajn. Rappreżentanti tal-Kummissjoni li għandhom interess fil-proċedimenti jistgħu jattendu għal-laqgħat tal-grupp u tas-sottogruppi tiegħu. Bi prinċipju, il-laqgħat tal-grupp ta' esperti u tas-sottogruppi tiegħu għandhom isiru f'bini tal-Kummissjoni. Il-grupp għandu jadotta r-regoli ta' proċedura tiegħu abbażi tar-regoli standard ta' proċedura għall-gruppi ta' esperti. Id-deliberazzjonijiet tal-grupp huma kunfidenzjali. Bi ftehim mas-servizzi tal-Kummissjoni, il-grupp jista', b'maġġoranza sempliċi tal-membri tiegħu, jiddeċiedi li jiftaħ id-deliberazzjonijiet tiegħu għall-pubbliku. Il-membri tal-grupp tal-STECF u l-esperti esterni huma intitolati għal allowances speċjali għall-ħidma preparatorja u/jew il-parteċipazzjoni tagħhom fl-attivitajiet tal-grupp u laqgħat esterni relatati, kif stabbilit fl-Anness. L-ispejjeż tal-ivvjaġġar u tas-sussistenza mġarrba mill-membri tal-grupp u mill-esperti esterni permezz tal-parteċipazzjoni fil-laqgħat tal-grupp jew tas-sottogruppi u fil-laqgħat esterni relatati għandhom jiġu rimborżati mill-Kummissjoni skont id-dispożizzjonijiet fis-seħħ fi ħdan il-Kummissjoni. Dawk l-ispejjeż jitħallsu lura fil-limiti tal-approprjazzjonijiet disponibbli, allokati skont il-proċedura annwali għall-allokazzjoni tar-riżorsi. Il-membri tal-grupp tal-STECF, maħtura skont l-Artikolu 4 tad-Deċiżjoni 2005/629/KE, għandhom jibqgħu fil-kariga tagħhom bħala membri tal-kumitat stabbilit b'din id-Deċiżjoni sakemm il-membri l-ġodda tal-grupp jinħatru f'konformità mal-Artikolu 4 ta' din id-Deċiżjoni. Id-dispożizzjonijiet ta' din id-Deċiżjoni japplikaw għalihom. Id-Deċiżjoni 2005/629/KE hija mħassra. Magħmul fi Brussell, il-25 ta' Frar 2016. Il-membri tal-grupp u l-esperti esterni huma intitolati għal allowance speċjali li tikkumpensahom għall-parteċipazzjoni tagħhom personalment jew mill-bogħod (proċedura bil-miktub) fil-laqgħat tal-grupp. L-allowance speċjali tammonta għal massimu ta' EUR 450 fil-forma ta' unità ta' spiża ta' kuljum għal kull jum sħiħ ta' xogħol kif speċifikat fit-tabella ta' hawn taħt. Il-kumpens totali għandu jiġi kkalkulat u arrotondit 'il fuq għall-ammont li jikkorrispondi mal-eqreb nofs jum ta' xogħol. Il-membri tal-grupp huma intitolati għal allowance speċjali meta jagħmlu x-xogħol ta' relatur bħala kumpens għall-ħidma mwettqa f'attivitajiet bħalma huma t-tħejjija u l-finalizzazzjoni tal-kontribut għar-rapport tal-grupp jew tas-sottogrupp li huma jwettqu barra l-ħin tal-laqgħa. Din l-allowance speċjali hija ekwivalenti għal jum sħiħ ta' xogħol u tammonta għal EUR 450. Il-membri tal-Grupp u l-esperti esterni huma intitolati għal allowance speċjali meta jagħmlu x-xogħol ta' relatur billi jfasslu rapporti xjentifiċi (sommarji, inkjesti u informazzjoni ġenerali) bi tħejjija għal-laqgħat tal-grupp jew tas-sottogrupp; jew li jiktbu r-rapport tal-grupp jew tas-sottogrupp wara l-laqgħat. Il-president huwa intitolat għal allowance speċjali għas-sorveljanza xjentifika u għall-organizzazzjoni ta' xogħol tal-grupp li huwa jwettaq barra l-ħin tal-plenarja tal-grupp. Meta l-Kummissjoni titlob ħidma preparatorja li tikkonsisti b'mod partikolari fit-tfassil tar-rapporti jew tal-opinjonijiet tal-grupp jew tas-sottogrupp u f'analiżijiet li jissostanzjaw il-valutazzjoni tal-impatt jew superviżjoni xjentifika, hija tispeċifika l-kompiti li jridu jsiru u ż-żmien li fih għandhom jitwettqu. Il-kalkolu tal-għadd ta' jiem ta' xogħol jiddependi b'mod partikolari mill-ammont ta' xogħol relatat mal-kumplessità tal-kwistjoni u mit-tul ta' żmien meħtieġ biex jitlestew il-kompiti minħabba l-ammont u l-aċċessibilità tad-dejta u tal-letteratura xjentifika u l-informazzjoni li trid tinġabar u tkun ipproċessata. L-għadd indikattiv ta' jiem ta' xogħol mogħti hawn taħt għalhekk jista' jkun hemm deroga minnu biss f'każijiet eċċezzjonali u li huma debitament sostanzjati: L-esperti li jagħmlu x-xogħol ta' relatur biex jipprovdu rapporti xjentifiċi bi tħejjija għal-laqgħat tal-grupp jew tas-sottogrupp; jew biex jiktbu r-rapport tal-grupp jew tas-sottogrupp wara l-laqgħat u l-Presidenza għas-sorveljanza xjentifika u l-organizzazzjoni tal-ħidma tal-grupp barra l-ħin tal-plenarja tal-grupp se jitħallsu l-ammont ta' EUR 450 fil-forma ta' unità ta' spiża ta' kuljum għal kull jum sħiħ ta' xogħol. L-allowance speċjali totali mogħtija lil membru tal-grupp jew espert estern għal kull jum qatt ma tistax tkun ta' aktar minn EUR 450, f'konformità mad-Deċiżjoni tal-Kummissjoni C(2014) 2220. Il-Kumitat Konsultattiv jaqbel mal-Kummissjoni li l-operazzjoni notifikata tikkostitwixxi konċentrazzjoni fit-tifsira tal-Artikolu 3(1)(b) tar-Regolament dwar l-Għaqdiet. Il-Kumitat Konsultattiv jaqbel mal-Kummissjoni li l-fużjoni nnotifikata għandha dimensjoni tal-Unjoni skont l-Artikolu 1(2) tar-Regolament dwar l-Għaqdiet. Il-Kumitat Konsultattiv jaqbel mad-definizzjonijiet tal-Kummissjoni tal-prodott rilevanti u tas-swieq ġeografiċi fl-abbozz tad-Deċiżjoni. Il-Kumitat Konsultattiv jaqbel mal-valutazzjoni tal-Kummissjoni li l-operazzjoni proposta x'aktarx twassal għal effetti orizzontali mhux koordinati li jimpedixxu b'mod sinifikanti l-kompetizzjoni effettiva permezz tal-ħolqien jew it-tisħiħ ta' pożizzjoni dominanti f'dawn is-swieq: is-swieq għal proteżijiet parzjali tal-irkoppa fl-Awstrija, fil-Belġju (inkluż il-Lussemburgu), fir-Repubblika Ċeka, fid-Danimarka, fil-Finlandja, fi Franza, fil-Ġermanja, fil-Greċja, fl-Italja, fin-Netherlands, fil-Polonja, fil-Portugall, fis-Slovenja, fi Spanja, fl-Iżvezja u fir-Renju Unit; is-swieq għal impjanti tal-minkeb fl-Awstrija, fil-Belġju (inkluż il-Lussemburgu), fir-Repubblika Ċeka, fid-Danimarka, fi Franza, fil-Ġermanja, fl-Italja, fin-Norveġja, fil-Portugall, fi Spanja, fl-Iżvezja u fir-Renju Unit; kif ukoll is-swieq għal impjanti primarji tal-irkoppa fid-Danimarka u fl-Iżvezja u impjanti ta' reviżjoni tal-irkoppa fid-Danimarka. Il-Kumitat Konsultattiv jaqbel mal-Kummissjoni li l-impenji finali offruti mill-Parti Notifikanti fid-9 ta' Frar 2015 huma biżżejjed biex jitneħħew it-tħassib dwar il-kompetizzjoni identifikat mill-Kummissjoni f'dawn is-swieq: is-swieq għal proteżijiet parzjali tal-irkoppa fl-Awstrija, fil-Belġju (inkluż il-Lussemburgu), fir-Repubblika Ċeka, fid-Danimarka, fil-Finlandja, fi Franza, fil-Ġermanja, fil-Greċja, fl-Italja, fin-Netherlands, fil-Polonja, fil-Portugall, fis-Slovenja, fi Spanja, fl-Iżvezja u fir-Renju Unit; is-swieq għal proteżijiet tal-minkeb fl-Awstrija, fil-Belġju (inkluż il-Lussemburgu), fir-Repubblika Ċeka, fid-Danimarka, fi Franza, fil-Ġermanja, fl-Italja, fin-Norveġja, fil-Portugall, fi Spanja, fl-Iżvezja u fir-Renju Unit; kif ukoll is-swieq għal proteżijiet tal-irkoppa f'interventi primarji fid-Danimarka u fl-Iżvezja u proteżijiet tal-irkoppa f'interventi ta' reviżjoni fid-Danimarka. Il-Kumitat Konsultattiv jaqbel mal-konklużjoni tal-Kummissjoni li, soġġetta għall-konformità sħiħa mal-impenji finali, il-fużjoni notifikata x'aktarx ma timpedix b'mod sinifikanti l-kompetizzjoni effettiva fis-suq intern jew f'parti sostanzjali minnu. Il-Kumitat Konsultattiv jaqbel mal-Kummissjoni li l-fużjoni notifikata trid għalhekk tiġi ddikjarata kompatibbli mas-suq intern u mal-funzjonament tal-Ftehim ŻEE skont l-Artikoli 2(2) u 8(2) tar-Regolament dwar l-Għaqdiet u l-Artikolu 57 tal-Ftehim ŻEE. Fit-3 ta' Ġunju 2014, il-Kummissjoni Ewropea rċeviet notifika ta' tranżazzjoni proposta (it-"Tranżazzjoni Proposta") li permezz tagħha Zimmer Holdings, Inc. ("Zimmer") takkwista l-kontroll esklużiv ta' Biomet, Inc. ("Biomet"). Fil-11 ta' Ġunju 2014, il-Kummissjoni ddikjarat li n-notifika tat-3 ta' Ġunju 2014 bħala mhux kompluta. Zimmer ippreżentat abbozz rivedut ta' notifika fl-4 ta' Lulju 2014. Fil-15 ta' Awwissu, fit-18 ta' Awwissu u fid-29 ta' Awwissu 2014, Zimmer ressqet informazzjoni komplementari b'risposta għat-talba għal informazzjoni tal-14 ta' Lulju 2014. In-notifika tqieset effettiva mid-29 ta' Awwissu 2014. Fid-9 ta' Ottubru 2014, fuq talba ta' Zimmer u skont l-ewwel sentenza tat-tieni subparagrafu tal-Artikolu 10(3) tar-Regolament dwar l-Għaqdiet, il-perjodu tat-tieni fażi għar-rieżami tat-Tranżazzjoni Proposta ġie estiż bi 15-il jum ta' xogħol. Fit-22 ta' Ottubru 2014, Zimmer ressqet kummenti bil-miktub dwar id-deċiżjoni li tagħti bidu għall-proċedimenti bid-data tat-3 ta' Ottubru 2014. Fis-17 ta' Novembru 2014, il-Kummissjoni adottat deċiżjoni sabiex testendi dak il-perjodu ta' rieżami b'ħamest ijiem ta' xogħol oħra, skont it-tielet sentenza tat-tieni subparagrafu tal-Artikolu 10(3) tar-Regolament dwar l-Għaqdiet. Fit-18 ta' Novembru 2014, il-Kummissjoni bagħtet talba għal informazzjoni lil Zimmer skont l-Artikolu 11(2) tar-Regolament dwar l-Għaqdiet. Id-data ta' skadenza li inizjalment kienet stabbilita mill-Kummissjoni sabiex tipprovdi l-informazzjoni mitluba kienet l-24 ta' Novembru 2014. Fuq talba ta' Zimmer, il-Kummissjoni estendiet din l-iskadenza sal-1 ta' Diċembru 2014. Fin-nuqqas ta' tweġiba kompluta f'waqtha għal dik it-talba għal informazzjoni, fit-3 ta' Diċembru 2014 il-Kummissjoni adottat deċiżjoni skont l-Artikolu 11(3) tar-Regolament dwar l-Għaqdiet biex tissospendi l-proċedimenti mit-2 ta' Diċembru 2014. Il-proċedimenti reġgħu bdew fl-10 ta' Frar 2015, wara li Zimmer ippreżentat lill-Kummissjoni l-informazzjoni mitluba. Ma kien hemm l-ebda applikazzjoni għal smigħ bħala persuna terza interessata f'dawn il-proċedimenti. Zimmer ippreżentat l-ewwel sett ta' impenji proposti fit-3 ta' Diċembru 2014. Is-servizzi rilevanti tal-Kummissjoni ddiskutew il-valutazzjoni tagħhom ta' dawn l-impenji ma' Zimmer u ma' Biomet f'"laqgħa dwar is-sitwazzjoni attwali" li saret fit-18 ta' Diċembru 2014. Zimmer ippreżentat pakkett rivedut informali ta' impenji proposti fl-24 ta' Jannar 2015. Fuq il-bażi tar-reazzjonijiet li ħarġu mill-ittestjar tas-suq immirat tal-Kummissjoni ta' dan il-pakkett, Zimmer formalment offriet impenji riveduti fid-9 ta' Frar 2015. L-abbozz ta' deċiżjoni jiddikjara t-Tranżazzjoni Proposta, kif modifikata mill-impenji offruti minn Zimmer fid-9 ta' Frar 2015, bħala kompatibbli mas-suq intern u mal-Ftehim ŻEE, soġġetta għall-kundizzjonijiet u l-obbligazzjonijiet maħsuba sabiex jassiguraw li Zimmer tikkonforma ma' dawn l-impenji. Skont l-Artikolu 16 tad-Deċiżjoni 2011/695/UE, jiena eżaminajt jekk l-abbozz ta' deċiżjoni jittrattax biss l-oġġezzjonijiet li fir-rigward tagħhom il-partijiet ingħataw l-opportunità li jippreżentaw l-opinjoniet tagħhom. Nikkonkludi li dan hu minnu. B'mod ġenerali, inqis li l-eżerċizzju effettiv tad-drittijiet proċedurali ġie rrispettat matul din il-proċedura. Brussell, l-20 ta' Marzu 2015 Fit-3 ta' Ġunju 2014, il-Kummissjoni rċeviet notifika ta' konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 ("ir-Regolament dwar l-Għaqdiet") li permezz tagħha l-impriża Zimmer Holdings, Inc. ("Zimmer" jew il-"Parti Notifikanti", l-Istati Uniti) takkwista, fit-tifsira tal-Artikolu 3(1)(b) tar-Regolament dwar l-Għaqdiet, il-kontroll sħiħ ta' Biomet, Inc. ("Biomet", l-Istati Uniti) permezz ta' xiri ta' ishma. Minn issa 'l quddiem Zimmer u Biomet se jkunu riferuti bħala l-"Partijiet". Fil-11 ta' Ġunju 2014, il-Kummissjoni ddikjarat in-notifika tat-3 ta' Ġunju 2014 bħala mhux kompluta permezz ta' deċiżjoni skont l-Artikolu 5(2). Il-Parti Notifikanti ressqet notifika abbozz rivedut fl-4 ta' Lulju 2014. Fil-15 ta' Awwissu, fit-18 ta' Awwissu u fid-29 ta' Awwissu 2014, il-Parti Notifikanti ressqet informazzjoni kumplimentari, wara talba għal informazzjoni fl-14 ta' Lulju 2014. In-notifika tqieset effettiva mid-29 ta' Awwissu 2014. Wara li eżaminat in-notifika u wara l-ewwel fażi ta' investigazzjoni tas-suq, il-Kummissjoni kkonkludiet li l-operazzjoni taqa' fil-kamp ta' applikazzjoni tar-Regolament dwar L-Għaqdiet u qajmet dubji serji dwar il-kompatibiltà tagħha mas-suq komuni u mal-Ftehim ŻEE. Il-Parti Notifikanti ma ressqitx impenji matul l-ewwel fażi tal-investigazzjoni. Il-Kummissjoni adottat deċiżjoni li tagħti bidu għal proċedimenti skont l-Artikolu 6(1)(c) tar-Regolament dwar l-Għaqdiet fit-3 ta' Ottubru 2014 (id-"Deċiżjoni skont l-Artikolu 6(1)(c)"). Fit-22 ta' Ottubru 2014, il-Parti Notifikanti ressqet il-kummenti bil-miktub tagħha għad-Deċiżjoni skont l-Artikolu 6(1)(c) (it-"Tweġiba għad-Deċiżjoni skont l-Artikolu 6(1)(c)"). It-tieni fażi tal-perjodu ta' eżami ġie estiż bi 15-il jum ta' xogħol fid-9 ta' Ottubru 2014 u b'ħamest ijiem oħra ta' xogħol fis-17 ta' Novembru 2014, skont l-ewwel u t-tielet sentenza rispettivament tat-tieni subparagrafu tal-Artikolu 10(3) tar-Regolament dwar l-Għaqdiet. Fit-18 ta' Novembru 2014, il-Kummissjoni talbet lill-Parti Notifikanti għal informazzjoni ("RFI Q34") skont l-Artikolu 11(2) tar-Regolament dwar l-Għaqdiet. L-iskadenza stabbilita mill-Kummissjoni biex tingħata l-informazzjoni kienet l-24 ta' Novembru 2014. Din l-iskadenza ġiet estiża mill-Kummissjoni fuq talba tal-Parti Notifikanti sal-1 ta' Diċembru 2014. Fit-3 ta' Diċembru, il-Kummissjoni ħarġet deċiżjoni skont l-Artikolu 11(3), li rriżultat f'sospensjoni tat-tieni fażi tal-proċedimenti mit-2 ta' Diċembru 2014. Il-proċedimenti tkomplew fl-10 ta' Frar 2015 wara li l-Parti Notifikanti ppreżentat l-informazzjoni mitluba. Il-Parti Notifikanti ressqet l-ewwel sett ta' impenji fit-3 ta' Diċembru 2014. Il-Kummissjoni wettqet eżami tas-suq ta' dawn l-impenji fil-5 ta' Diċembru. Ir-riżultati tal-eżami tas-suq ġew diskussi mal-Partijiet waqt laqgħa dwar is-Sitwazzjoni Attwali li saret fit-18 ta' Diċembru 2014. Il-Parti Notifikanti ressqet verżjoni riveduta informali tat-tieni pakkett ta' impenji fl-24 ta' Jannar 2015, li fir-rigward tagħhom reġgħu ġew ikkonsultati l-parteċipanti fis-suq. Abbażi ta' dan, il-Parti Notifikanti formalment ippreżentat rimedji riveduti fid-9 ta' Frar 2015. Il-Parti Notifikanti issostni li s-suq tal-prodotti rilevanti huwa suq globali għall-proteżijiet kollha tal-irkoppa minħabba li l-karatteristiċi tas-suq juru s-sostituzzjoni kemm min-naħa tad-domanda kif ukoll min-naħa tal-provvista. Għall-finijiet ta' din id-Deċiżjoni, il-Kummissjoni tikkonkludi li l-proteżijiet patellofemorali tal-irkoppa (li jintużaw biex jissostitwixxu il-parti ta' wara tal-patella) u l-proteżijiet unikondulari tal-irkoppa (li jintużaw biex jissostitwixxu biss parti mill-ġog, jiġifieri kondil femorali) jikkostitwixxu żewġt iswieq tal-prodotti separati, distinti mill-proteżijiet totali tal-irkoppa. Rigward il-proteżijiet totali tal-irkoppa (kirurġija użata li taffettwa l-ġog kollu), il-Kummissjoni tikkonkludi wkoll li l-kunsiderazzjonijiet min-naħa tad-domanda u min-naħa tal-provvista ma jappoġġjawx li jinstab suq wieħed ġenerali għall-proteżijiet totali tal-irkoppa li jkopri l-proteżijiet primarji u ta' reviżjoni. Għaldaqstant, il-valutazzjoni kompetittiva tivvaluta l-fużjoni fir-rigward tas-swieq tal-prodotti separati għal proteżijiet tal-irkoppa f'intervent primarju u proteżijiet tal-irkoppa f'intervent ta' reviżjoni. Fir-rigward ta' proteżijiet ortopediċi estremi (li jissostitwixxu l-biċċa l-kbira tar-riġel), il-Kummissjoni tikkonkludi li dawn il-proteżijiet ma jiffurmawx parti mis-suq għal proteżijiet tal-irkoppa f'intervent ta' reviżjoni. Madankollu, l-ambitu preċiż ta' dan is-suq tal-prodott jitħalla miftuħ għall-finijiet ta' din id-deċiżjoni billi l-fużjoni mhux se timpedixxi l-kompetizzjoni b'mod sinifikanti skont id-definizzjoni tas-suq l-aktar stretta, jiġifieri, fir-rigward ta' żewġ swieq separati għal proteżijiet tal-irkoppa b'ċirniera u proteżijiet ta' salvataġġ tar-riġel. Sostituzzjoni totali tal-minkeb hija proċedura kirurġika li biha l-ġog tal-minkeb jiġi sostitwit bi proteżi prostetika. Hemm żewġ tipi ta' proteżijiet tal-minkeb: proteżiiet mhux ristretti u dawk parzjalment ristretti. Bil-proteżijiet mhux ristretti ma hemm l-ebda konnessjoni fiżika li żżomm il-partijiet tal-proteżi flimkien. Il-proteijiet parzjalment ristretti għandhom firxa aktar limitata ta' moviment, madankollu dawn jeħtieġu inqas tneħħija ta' stokk tal-għadam għall-impjantazzjoni u bħala riżultat huma indikati għal varjetà wiesgħa ta' pazjenti. Il-Parti Notifikanti tiddikjara li hemm suq wieħed rilevanti ta' prodotti għall-proteżijiet totali tal-minkeb kollha u li aktar segmentazzjoni bbażata fuq il-patoloġija jew fuq il-metodu ta' ffissar (mhux ristrett u parzjalment ristrett) mhijiex rilevanti. Għall-finijiet ta' din id-Deċiżjoni, il-Kummissjoni tikkonkludi li d-definizzjoni eżatta tas-suq tal-prodotti tista' titħalla miftuħa billi l-fużjoni proposta ma timpedix b'mod sinifikanti l-kompetizzjoni effettiva skont kwalunkwe definizzjoni alternattiva plawżibbli tas-swieq tal-prodotti rilevanti għal dan il-każ (jiġifieri, fir-rigward ta' (i) suq ġenerali li jinkludi il-proteżijiet tal-minkeb mhux ristretti jew parzjalmnt ristretti; u (ii) f'suq li jikkonsisti fi proteżijiet tal-minkeb parzjalment ristretti biss). Fi kwalunkwe każ, l-impenji mressqa mill-Parti Notifikanti jirrimedjaw it-tħassib kemm fis-suq ġenerali tal-minkeb kif ukoll fis-suq potenzjalment aktar strett għall-proteżijiet parzjalment ristretti. Għaldaqstant, mhuwiex meħtieġ li tintlaħaq konklużjoni definittiva f'dan ir-rigward. Il-Parti Notifikanti temmen li ma hemm l-ebda raġuni biex wieħed jitbiegħed mill-approċċ segwit mill-Kummissjoni f'deċiżjonijiet preċedenti, jiġifieri, li hemm suq tal-prodotti rilevanti uniku li jkopri l-proteżijiet kollha tal-ġenb. Il-Kummissjoni tqis li t-taħlit u tqabbil komuni bejn il-komponenti tal-istess fornitur skont it-tip (primarju, reviżjoni) u l-livell (totali, parzjali) ta' intervent jissuġġerixxi s-sostitwibbiltà min-naħa tad-domanda u anke min-naħa tal-provvista, sa fejn l-atturi kollha jkollhom sistemi ta' impjanti tal-ġenb li jippermettu din il-modularità. Għall-finijiet ta' din id-Deċiżjoni, il-Kummissjoni tikkonkludi li s-suq tal-prodotti rilevanti huwa s-suq ġenerali għall-proteżijiet tal-ġenb. Għall-finijiet ta' din id-Deċiżjoni, il-Kummissjoni tqis li d-definizzjoni eżatta tas-suq tal-prodotti tista' titħalla miftuħa billi l-fużjoni proposta ma timpedix b'mod sinifikanti l-kompetizzjoni skont kwalunkwe definizzjoni alternattiva plawżibbli tas-swieq tal-prodotti, jiġifieri (i) is-suq ġenerali għas-sostituzzjoni tal-ispalla, ii) is-suq għas-sostituzzjoni tal-ispalla wara frattura; iii) is-suq għas-sostituzzjoni tal-ispalla deġenerattiva u iv) is-suq għas-sostituzzjoni inversa tal-ispalla. Is-siment tal-għadam jintuża biex jgħin l-iffissar ta' proteżijiet rikostruttivi ta' ġogi kbar (il-ġenb u l-irkoppa) u ġogi żgħar (l-ispalla, il-minkeb u l-għaksa). Il-karatteristiċi tas-siment tal-għadam jistgħu jvarjaw skont dawn il-fatturi: It-taħlita antibijotika. Is-siment tal-għadam jista' jkun imħallat ma' antibijotiċi jew le. Il-viskożità. Is-siment jista' jkun ta' viskożità ogħla jew aktar baxxa. Is-siment b'viskożità baxxa għandu fażi ta' stennija itwal mis-siment ta' viskożità għolja. Għall-fini ta' din id-Deċiżjoni, il-Kummissjoni wettqet valutazzjoni kompetittiva bbażata fuq suq ġenerali ta' siment tal-għadam. Il-valutazzjoni ma tinbidilx b'mod sinifikanti jekk is-suq ikompli jiġi segmentat, b'kont meħud ta' jekk is-siment tal-għadam huwiex imħallat mal-antibijotiċi jew le u jekk is-siment tal-għadam għandux viskożità għolja, medja jew baxxa billi s-siment tal-għadam bl-antibijotiċi b'viskożità għolja jirrappreżenta aktar minn 90 % tas-suq. L-aċċessorji tas-siment tal-għadam intużaw biex jgħinu fl-applikazzjoni tas-siment tal-għadam fil-proċeduri ta' sostituzzjoni tal-ġogi bis-siment u proċeduri oħrajn bħal vertebroplastija. Skont il-Parti Notifikanti, hemm suq wieħed rilevanti ta' prodotti għall-aċċessorji kollha tas-siment tal-għadam billi (i) l-aċċessorji differenti tas-siment tal-għadam jintużaw kollha b'rabta ma' xulxin meta jiġi applikat is-siment tal-għadam waqt il-kirurġija u (ii) l-aċċessorji kollha tas-siment tal-għadam huma disponibbli minn manifatturi ta' parti terza. Il-ħasil ippulsat, jew il-ħasil bil-pulsazzjonijiet ta' ġett, hija sistema ta' irrigazzjoni bi pressa qawwija għall-feriti li tintuża komunement fil-kirurġija ortopedika u fit-trattament tal-feriti. Il-Parti Notifikanti ssostni li s-suq tal-prodott rilevanti huwa mill-inqas wiesa' daqs il-ħasil ippulsat, jew saħansitra usa', u dan ifisser li l-ħasil ippulsat jappartjeni għal suq għal aċċessorji kirurġiċi jew għal sistemi ta' tindif tal-feriti. Għall-finijiet ta' din id-Deċiżjoni, il-Kummissjoni tqis li d-definizzjoni eżatta tas-suq tal-prodotti u b'mod partikolari l-kwistjoni dwar jekk il-ħasil ippulsat jappartjenix għal suq usa' li jinkludi aċċessorji kirurġiċi jew sistemi oħrajn ta' tindif ta' feriti oħrajn tistax titħalla miftuħa billi l-fużjoni proposta ma timpedix b'mod sinifikanti l-kompetizzjoni taħt kwalunkwe definizzjoni alternattiva plawżibbli tas-suq tal-prodott. Fuq il-bażi ta' dan ta' hawn fuq, f'din id-Deċiżjoni l-Kummissjoni tivvaluta s-suq għall-ħasil ippulsat li huwa meqjus bħala l-aktar segmentazzjoni stretta possibbli plawżibbli. L-apparati għas-sinsla jintuża fi proċeduri kirurġiċi għat-tiswija tal-vertebri u tad-diski interertebrali fil-kolonna tad-dahar. Għall-finijiet ta' din id-Deċiżjoni, il-Kummissjoni tqis li d-definizzjoni eżatta tas-suq tal-prodotti tista' titħalla miftuħa billi l-fużjoni proposta ma timpedix b'mod sinifikanti l-kompetizzjoni skont kwalunkwe definizzjoni alternattiva plawżibbli tas-swieq tal-prodotti. L-apparat għat-trawma jintuża biex jittratta fratturi tal-għadam matul l-iskeletru appendikulari, jiġifieri, l-estremitajiet ta' fuq (inklużi l-id u l-polz), l-estremitajiet ta' isfel (inklużi s-sieq u l-għaksa), iċ-ċintura skapulari u ċ-ċintura pelvika. Għall-finijiet ta' din id-Deċiżjoni, il-Kummissjoni tqis li d-definizzjoni eżatta tas-suq tal-prodotti tista' titħalla miftuħa billi l-fużjoni proposta ma timpedix b'mod sinifikanti l-kompetizzjoni skont kwalunkwe definizzjoni alternattiva plawżibbli tas-swieq tal-prodotti. Il-proteżijiet dentali huma forma ta' dentistrija prostetika (sostituzzjoni artifiċjali). Għall-finijiet ta' din id-Deċiżjoni, il-Kummissjoni tqis li d-definizzjoni eżatta tas-suq tal-prodotti tista' titħalla miftuħa billi l-fużjoni proposta ma timpedi b'mod sinifikanti l-kompetizzjoni skont l-ebda definizzjoni alternattiva plawżibbli tas-swieq tal-prodotti. Barra minn hekk, l-istess bħal setturi mediċi oħrajn, il-preżenza ta' sistemi pubbliċi ta' rimborż f'għadd kbir ta' Stati Membri qasmu s-swieq fil-livell nazzjonali. Fid-dawl ta' dan ta' hawn fuq, is-swieq tal-prodotti meqjusa f'din id-Deċiżjoni huma analizzati fil-livell nazzjonali. Fir-rigward tas-swieq nazzjonali tal-Grupp 2 u Grupp 3, il-Kummissjoni tqis li l-fużjoni ma tqajjimx dubji serji dwar il-kompatibbiltà tal-fużjoni mas-suq komuni u l-Ftehim ŻEE. Dan huwa minħabba, fost affarijiet oħra, iż-żidiet insinifikanti u l-preżenza ta' kompetituri sinifikanti. Barra minn hekk, l-investigazzjoni tas-suq ma żvelat l-ebda indikazzjoni li tipponta lejn tħassib possibbli dwar il-kompetizzjoni fis-swieq nazzjonali tal-Grupp 2 jew 3. Għaldaqstant, għall-finijiet ta' din id-Deċiżjoni, il-valutazzjoni kompetittiva tiffoka fuq is-swieq nazzjonali tal-Grupp 1 għall-proteżijiet rikostruttivi tal-ġogi (il-proteżijiet tal-ġenb, tal-irkoppa, tal-minkeb u tal-ispalla) kif ukoll għas-siment tal-għadam, l-aċċessorji tas-siment tal-għadam, il-ħasil ippulsat, l-apparat għas-sinsla, l-apparat għat-trawma, u l-proteżijiet dentali. Skont l-Artikolu 2(2) u (3) tar-Regolament dwar l-Għaqdiet, il-Kummissjoni trid tivvaluta jekk konċentrazzjoni proposta timpedix b'mod sinifikanti l-kompetizzjoni effettiva fis-suq intern jew f'parti sostanzjali minnha, b'mod partikolari minħabba l-ħolqien jew it-tisħiħ ta' pożizzjoni dominanti. It-tieni fażi tal-investigazzjoni konġunti ffukat fuq is-swieq tal-proteżijiet tal-ġogi u s-swieq għas-siment tal-għadam, għall-aċċessorji tas-siment tal-għadam u għall-ħasil ippulsat. Il-Kummissjoni kkonkludiet li dawn is-swieq għandhom karatteristiċi differenti u li l-pożizzjonijiet tal-Partijiet u tal-kompetituri tagħhom f'kull wieħed minn dawn is-swieq huma differenti wkoll. Aktar preċiżament, f'termini ta' daqs, is-swieq ġenerali tal-proteżijiet tal-ġenb u tal-irkoppa huma kbar b'bejgħ totali li jaqbeż il-biljun euro. F'termini ta' maturità tas-suq, is-suq għall-proteżijiet tal-ġenb huwa l-aktar wieħed matur, segwit mis-suq għall-proteżijiet tal-irkoppa (bl-eċċezzjoni ta' xi taqsimiet minnu) u mill-proteżijiet tal-ispalla u tal-minkeb. Is-swieq għall-proteżijiet tal-ispalla u tal-minkeb huma swieq aktar ġodda u li qed jikbru b'pass aktar mgħaġġel. Is-siment tal-għadam u l-aċċessorji tas-siment tal-għadam huma kkunsidrati wkoll bħala swieq maturi. Is-suq tal-proteżijiet tal-ġenb huwa l-aktar wieħed popolat b'għadd kbir ta' kompetituri preżenti. Fil-fatt, id-daqs u l-livell ta' maturità tiegħu jirriżultaw f'ostakoli għad-dħul aktar baxxi milli fis-swieq li jifdal għall-proteżijiet tal-ġogi. L-ostakoli għad-dħul huma ogħla fis-suq tal-proteżijiet tal-ġogi li jifdal li huma inqas maturi u aktar innovattivi, partikolarment f'dawk is-swieq li huma iżgħar fid-daqs, kif jixhed l-għadd limitat ta' kompetituri preżenti, jiġifieri s-swieq tal-proteżijiet tal-minkeb u tal-irkoppa unikondilari. Rigward il-pożizzjoni tal-Partijiet fis-swieq tal-proteżijiet tal-ġogi differenti, l-investigazzjoni tas-suq ipprovdiet indikazzjonijiet li Zimmer u Biomet mhumiex kompetituri partikolarment qrib ta' xulxin fis-swieq tal-proteżijiet tal-ġenb u tal-ispalla. Madankollu, Zimmer u Biomet huma kompetituri qrib ta' xulxin fis-swieq tal-proteżijiet tal-irkoppa u tal-minkeb, partikolarment f'ċerti taqsimiet tas-suq tal-proteżijiet ġenerali tal-irkoppa u f'xi swieq ġeografiċi. Fir-rigward tal-proteżijiet tal-irkoppa parzjali, il-Kummissjoni kkonkludiet, fuq il-bażi tal-investigazzjoni tas-suq tagħha, li l-Partijiet huma żewġ atturi ewlenin u kompetituri mill-qrib. Hemm bdil limitat għal kompetituri oħra u ostakoli għoljin għad-dħul. Rigward il-proteżijiet tal-minkeb, il-fużjoni se tgħaqqad iż-żewġ kompetituri ewlenin, li jirriżultaw f'ishma mis-suq ta' aktar minn [60-70] %, li f'xi pajjiżi huma għoljin anki sa [90-100] %. Hemm ftit kompetituri residwi u dawn mhumiex meqjusa suffiċjenti sabiex jissostitwixxu r-restrizzjoni kompetittiva li l-Partijiet attwalment jeżerċitaw fuq xulxin. Rigward il-proteżijiet tal-irkoppa totali, il-Kummissjoni tinnota li l-fużjoni se tgħaqqad żewġ kompetituri ewlenin li jikkompetu ma' xulxin mill-qrib. Fid-Danimarka (fir-rigward tas-suq tal-proteżijiet tal-irkoppa totali u kemm is-suq tal-irkoppa f'intervent primarju kif ukoll dak ta' reviżjoni potenzjali), l-entità fuża se żżomm sehem mis-suq ta' aktar minn [50-60] % u l-għadd ta' kompetituri se jitnaqqas minn tlieta għal tnejn. Bl-istess mod, il-fużjoni se toħloq mexxej tas-suq fl-Iżvezja, telimina kompetitur mill-qrib fir-rigward tas-suq tal-proteżijiet totali tal-irkoppa u s-suq tal-irkoppa f'intervent primarju potenzjali. Wara l-investigazzjoni fil-fond tas-suq tagħha, il-Kummissjoni kkonkludiet li l-fużjoni proposta timpedixxi b'mod sinifikanti l-kompetizzjoni effettiva permezz tal-ħolqien jew it-tisħiħ ta' pożizzjoni dominanti f'dawn is-swieq: is-swieq għall-proteżijiet parzjali tal-irkoppa fl-Awstrija, fil-Belġju (inkluż il-Lussemburgu), fir-Repubblika Ċeka, fid-Danimarka, fil-Finlandja, fi Franza, fil-Ġermanja, fil-Greċja, fl-Italja, fin-Netherlands, fin-Norveġja, fil-Polonja, fil-Portugall, fis-Slovenja, fi Spanja, fl-Iżvezja u fir-Renju Unit; is-swieq għall-proteżijiet tal-minkeb fl-Awstrija, fil-Belġju (inkluż il-Lussemburgu), fir-Repubblika Ċeka, fid-Danimarka, fi Franza, fil-Ġermanja, fl-Italja, fin-Norveġja, fil-Portugall, fi Spanja, fl-Iżvezja u fir-Renju Unit; u is-swieq għall-proteżijiet totali tal-irkoppa fid-Danimarka u fl-Iżvezja. Fit-3 ta' Diċembru 2014, il-Parti Notifikanti formalment ippreżentat l-impenji skont l-Artikolu 8(2) tar-Regolament dwar l-Għaqdiet, li għandhom l-iskop li jindirizzaw it-tħassib tal-Kummissjoni dwar il-fużjoni proposta ("l-Impenji tat-3 ta' Diċembru 2014") fir-rigward tas-swieq tal-proteżijiet nazzjonali parzjali tal-irkoppa, tal-minkeb u s-swieq tal-proteżijiet totali (f'interventi primarji jew ta' reviżjoni) tal-irkoppa. Il-Kummissjoni ssuġġettat dawn l-impenji għal eżami tas-suq. L-eżami tas-suq indika li l-impenji ma kinux biżżejjed biex jeliminaw kompletament it-tħassib li tqajjem mill-fużjoni proposta. Il-Kummissjoni kkomunikat ir-riżultati tal-eżami tas-suq lill-Parti Notifikanti fit-18 ta' Diċembru 2014. Sabiex tindirizza l-kwistjonijiet li tqajmu fl-eżami tas-suq, il-Parti Notifikanti ppreżentat b'mod informali l-impenji riveduti fl-24 ta' Jannar 2015. Il-Kummissjoni kkonsultat diversi parteċipanti fis-suq fuq għadd ta' aspetti ta' dawn ir-reviżjonijiet informali. Sussegwentement, il-Parti Notifikanti ppreżentat b'mod formali t-tieni sett rivedut ta' impenji fid-9 ta' Frar 2015 ("l-Impenji Finali"). In-Negozji Ċeduti jikkonsistu: fl-iżvestiment tan-Negozju Ċedut ZUK (kif deskritt fl-Iskeda 1 tal-Impenji Finali) fiż-ŻEE; fl-iżvestiment tan-Negozju Ċedut Discovery Elbow (kif deskritt fl-Iskeda 2 tal-Impenji Finali) fiż-ŻEE; u fl-iżvestiment tan-Negozju Ċedut Vanguard Knee (kif deskritt fl-Iskeda 3 tal-Impenji) fid-Danimarka u fl-Iżvezja u, sabiex tiġi żgurata l-vijabbiltà tan-Negozju Ċedut Vanguard Knee fid-Danimarka u fl-Iżvezja, liċenzja għaż-ŻEE kollha għad-drittijiet u l-għarfien li qed jintużaw bħalissa u li huma meħtieġa għall-manifattura ta' kopja eżatta tal-Linja ta' Prodotti ta' Vanguard Knee, taħt marka kummerċjali differenti, għaż-ŻEE u għall-iżvilupp tal-proġetti li qed isiru kif definit fiż-żmien tal-għeluq (il-"Liċenzja taż-ŻEE ta' Vanguard Knee"). In-Negozji Ċeduti ZUK, Discovery Elbow u Vanguard Knee jinkludu, b'mod partikolari, dawn l-assi tanġibbli u intanġibbli ewlenin: assi intanġibbli għall-użu esklużivament fil-fruntieri ġeografiċi deskritti fil-premessa preċedenti. Dawn l-assi intanġibbli jinkludu: (i) it-trasferiment ta' drittijiet ta' proprjetà intelletwali użati esklużivament għall-prodotti tan-Negozji Ċeduti; (ii) liċenzji mhux esklużivi mħallsa kompletament għad-drittijiet ta' proprjetà intellettwali li jintużaw u huma meħtieġa għall-manifatturar, il-kummerċjalizzazzjoni jew il-bejgħ tal-prodotti tan-Negozji Ċeduti estiment fiż-żmien tal-għeluq; (iii) it-trasferiment tal-għarfien tekniku u tal-manifattura, is-sigriet tal-mestier u t-tfassil; (iv) rigward in-Negozju Ċedut Vanguard fid-Danimarka u fl-Iżvezja, liċenzja mhux esklużiva, imħallsa kompletament u mingħajr l-użu li jitħallsu royalties lill-IP u l-għarfien meħtieġ għall-manifattura u l-kummerċjalizzazzjoni jew il-bejgħ tal-polietilen ARCOM (inkluż kwalunkwe dritt/assistenza meħtieġa għall-manifattura tal-ARCOM, kif ukoll assistenza raġonevoli għall-aċċess tal-materja prima); (v) rigward in-Negozju Ċedut ZUK, liċenzja mhux esklużiva, imħallsa kompletament u mingħajr l-użu li jitħallsu royalties lill-IP u l-għarfien meħtieġ għall-manifattura u l-kummerċjalizzazzjoni tal-proċess ta' passata ta' qabel tal-PMMA; u (iv) rigward in-Negozju Ċedut Discovery, liċenzja mhux esklużiva, imħallsa kompletament u mingħajr l-użu li jitħallsu royalties lill-IP u l-għarfien meħtieġ għall-manifattura u l-kummerċjalizzazzjoni jew il-bejgħ tal-polietilen ARCOM (inkluż kwalunkwe dritt/assistenza meħtieġa għall-manifattura tal-ARCOM, kif ukoll assistenza raġonevoli għall-aċċess tal-materja prima); it-trasferiment tal-liċenzji, tal-permessi u tal-awtorizazzjonijiet kollha maħruġin minn kwalunkwe organizzazzjoni governattiva meħtieġa għall-iżvilupp, għall-manifattura u għall-kummerċjalizzazzjoni tal-prodotti tan-Negozji Ċeduti (inkluż il-markar CE), jew jekk mhux legalment possibbli, aċċess għalihom; liċenzja ta' drittijiet skont il-ftehimiet ta' subkuntrattar u ftehimiet ta' forniment jew, meta mhux possibbli, ftehimiet ta' forniment tranżizzjonali spalla ma' spalla għat-tagħmir u l-materjali ta' input rilevanti għan-Negozji Ċeduti, kif ukoll id-drittijiet ta' ftehimiet ikkonsultati jew ftehimiet ta' żvilupp mal-mexxejja ewlenin tal-opinjonijiet (key opinion leaders, KOLs); il-listi tal-klijenti, il-kreditu tal-klijenti u rekords oħrajn tal-klijenti tan-Negozji Ċeduti, kif ukoll dokumenti oħrajn tan-negozju; u Persunal Prinċipali. Il-Parti Notifikanti ddeskriviet l-assi intanġibbli fl-Annessi tal-Impenji Finali. L-Anness 3 tal-Impenji Finali jelenka l-privattivi u l-applikazzjonijiet għall-privattivi li jintużaw esklużivament għan-Negozju Ċedut, filwaqt li l-Anness 6 jelenka l-privattivi u l-applikazzjonijiet għall-privattivi li mhumiex esklużivi għan-Negozju Ċedut iżda li huma meħtieġa għall-manifattura tal-prodotti (l-Anness 3 jiġi trasferit lix-xerrej u l-Anness 6 jiġi pprovdut taħt liċenzja mhux esklużiva). L-Anness 4 tal-Impenji Finali jelenka tliet marki kummerċjali Komunitarji li jintużaw f'konnessjoni man-Negozju Ċedut Vanguard Knee, iżda li mhumiex esklużivi għan-Negozju Ċedut Vanguard Knee. Il-Parti Notifikanti tiddikjara li l-lista sħiħa tal-assi tanġibbli u intanġibbli relatati man-Negozji Ċeduti hija pprovduta mal-Impenji Finali. Għaldaqstant, l-Impenji Finali jkopru l-assi kollha tanġibbli u intanġibbli meħtieġa sabiex jagħmluha possibbli għax-xerrej(ja) biex jimmanifattura(w) u jikkummerċjalizza(w) il-prodotti tan-Negozji Ċeduti, kif applikabbli, u fiż-żmien tal-Għeluq. li tipprovdi arranġamenti tal-manifattura jew tal-forniment tranżitorji u mhux esklużivi għall-prodotti tan-Negozji Ċeduti u t-teknoloġiji rilevanti, għal perjodu tranżitorju ta' mhux aktar minn 24 xahar mill-Għeluq, bil-possibbiltà ta' estensjoni addizzjonali ta' 12-il xahar jekk il-Fiduċjarju tal-Monitoraġġ iqisha neċessarja; li tipprovdi taħriġ dwar il-prodotti tan-Negozju Ċedut u t-teknoloġiji rilevanti fuq bażi raġonevoli tal-kost b'addenda kif ukoll taħriġ tekniku; u li tipprovdi forniment tranżitorju jew arranġament ta' manifattura għal ċerti teknoloġiji ta' pjattaformi komuni għal massimu ta' sentejn, li jibdew meta x-xerrej ikun beda jimmanifattura l-linja ta' prodotti rilevanti ta' kull Negozju Ċedut, fuq bażi raġonevoli tal-kost b'addenda, sabiex jippermettu li x-xerrej ikollu aċċess kontinwu għat-teknoloġiji komuni rilevanti. Dan il-perjodu jista' jiġi estiż mill-Fiduċjarju tal-Monitoraġġ għal perjodu ulterjuri ta' 12-il xahar jekk il-Fiduċjarju tal-Monitoraġġ iqisha neċessarja. Id-dispożizzjonijiet tal-Liċenzja taż-ŻEE għal Vanguard Knee tal-Impenji jinkludu, b'mod partikulari: (i) assi tanġibbli għall-użu esklużiv fiż-ŻEE, inklużi kopji tal-fajls tal-istorja tat-tfassil u kopji tar-rapporti ta' riċerka tas-suq ta' ttestjar u dejta klinika disponibbli pubblikamentmaterjal fiż-żmien tal-Għeluq; u (ii) assi intanġibbli, bħal liċenzja mhux esklużiva għad-drittijiet ta' proprjetà intellettwali applikabbli (esklużivament u mhux esklużivament) għal-linja tal-prodotti Vanguard fiż-ŻEE u li huma meħtieġa għall-manifattura, il-kummerċjalizzazzjoni jew il-bejgħ tal-prodotti kopja soġġetti għal-liċenzja taż-ŻEE ta' Vanguard fiż-ŻEE, liċenzja mhux esklużiva għall-għarfien kollu tekniku u ta' manifattura, is-sigrieti kummerċjali u t-tfassil li jintużaw esklużivament għal-linja tal-prodotti Vanguard fiż-ŻEE, liċenzja mhux esklużiva għad-drittijiet ta' proprjetà intellettwali li huma meħtieġa għall-manifattura, il-kummerċjalizzazzjoni jew il-bejgħ tal-polietilen ARCOM, għal kopji tal-linja tal-prodotti Vanguard fiż-ŻEE u liċenzja mhux esklużiva għad-drittijiet ta' proprjetà intellettwali u l-għarfien meħtieġ għall-manifattura, il-kummerċjalizzazzjoni jew il-bejgħ tal-istrumenti li jintużaw f'konnessjoni mal-kopja tal-linja tal-prodotti ta' Vanguard fiż-ŻEE, iżda li mhumiex esklużivi għalihom. Id-dispożizzjonijiet tal-Liċenzja taż-ŻEE għal Vanguard Knee jinkludu wkoll dawn l-arranġamenti ta' forniment tranżizzjonali: forniment tranżizzjonali sa sentejn jew ftehim ta' manifattura, meta x-xerrej ikun beda jimmanifattura l-kopja ta' Vanguard għaż-ŻEE, fuq bażi tal-kost b'addenda raġonevoli, li jippermetti li x-xerrej jingħata aċċess kontinwu għall-polietilen ARCOM, għar-Regenerex Porous Titanium Construct u għall-E1, fir-rigward tal-produzzjoni ta' kopji tal-linja tal-prodotti ta' Vanguard fiż-ŻEE. Il-Kummissjoni vvalutat l-adegwatezza tal-Impenji Finali sabiex telimina kompletament it-tħassib identifikat fir-rigward tas-swieq rilevanti meta l-Kummissjoni sabet impediment sinifikanti għall-kompetizzjoni effettiva. Il-Kummissjoni ssib li r-rimedji għal ZUK u Discovery Elbow mhux biss huma diretti lejn is-swieq nazzjonali tal-Grupp 1 iżda huma mifruxin maż-ŻEE kollha fl-ambitu tagħhom. Il-Kummissjoni tinnota li ċ-ċessjonijiet huma permanenti, u li l-pakkett jinkludi dak kollu li jista' jkun meħtieġ biex jiġu trasferiti b'mod effettiv in-Negozji Ċeduti lix-xerrej(ja) u biex jiġi żgurat li x-xerrej(ja) jista'/jistgħu jieħ(d)u r-rwol ta' Zimmer/Biomet malajr u b'mod effettiv (bħal forniment tranżizzjonali jew arranġamenti ta' manifattura, assistenza teknika, taħriġ u assistenza dwar il-prodott ċedut, u anke l-Persunal Ewlieni relatat mal-prodotti tan-Negozji Ċeduti). Barra minn hekk, il-Kummissjoni tqis li l-arranġamenti tranżizzjonali, flimkien mal-kriterji tax-xerrejja addizzjonali se jiżguraw li x-xerrej se jkun jista' jidħol fis-swieq rilevanti malajr u jikkompeti b'mod effettiv mal-entità fuża. Fuq il-bażi ta' dan ta' hawn fuq, il-Kummissjoni tikkonkludi li l-Impenji Finali huma adatti biex jeliminaw l-impediment sinifikanti għall-kompetizzjoni effettiva. Il-Kummissjoni tqis li l-Impenji Finali huma vijabbli, komprensivi u effettivi u l-Impenji jistgħu jiġu implimentati b'mod effettiv f'perjodu qasir ta' żmien. Il-Kummissjoni tqis ukoll li l-klawsola tax-xerrej inizjali li tinsab fl-Impenji Finali tippermetti li l-Kummissjoni tkun tista' tikkonkludi bil-livell meħtieġ ta' ċertezza li l-Impenji Finali se jiġu implimentati b'mod sħiħ u li l-kompetizzjoni effettiva se tinżamm fis-swieq rilevanti. Barra minn hekk, il-Kummissjoni tqis li l-kriterji stretti tax-xerrejja fl-Impenji Finali huma xierqa sabiex jiżguraw l-adegwatezza tax-xerrejja proposti. Għaldaqstant, il-Kummissjoni tipproponi li tiddikjara l-konċentrazzjoni bħala modifikata mill-impenji tad-9 ta' Frar 2015 bħala kompatibbli mas-suq intern u mal-Ftehim ŻEE, f'konformità mal-Artikoli 2(2) u mal-Artikolu 8(2) tar-Regolament dwar l-Għaqdiet u l-Artikolu 57 tal-Ftehim ŻEE. L-attivitajiet kummerċjali tal-impriżi kkonċernati huma: Mecaplast Group hu attiv fil-manifattura u l-provvista tal-komponenti tal-karozzi. EPE hija ditta ta' investiment attiva prinċipalment f'kumpaniji ta' daqs medju, b'portafoll mifrux f'għadd ta' industriji. Il-Kummissjoni tistieden lill-partijiet terzi interessati biex jibagħtu l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7906 — Equistone Partners Europe/Mecaplast Group, f'dan l-indirizz: L-attivitajiet kummerċjali tal-impriżi kkonċernati huma: Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7964 — Recruit Holdings/USG People, f'dan l-indirizz: L-attivitajiet kummerċjali tal-impriżi kkonċernati huma: AXA hija grupp ta' assigurazzjonijiet globali attiv fis-settur tal-assigurazzjoni tal-ħajja, tas-saħħa u ta' forom oħra ta' assigurazzjoni, kif ukoll fil-ġestjoni ta' investimenti; ACM Vie tiżviluppa u tikkummerċjalizza firxa kompluta ta' prodotti tal-assigurazzjonijiet tal-persuni. Il-binja tal-uffiċċji tinsab fil-kwartieri tan-negozji f'La Défense, fi Franza. Il-Kummissjoni tistieden lill-partijiet terzi interessati biex jibagħtulha l-kummenti li jista' jkollhom dwar l-operazzjoni proposta. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni permezz tal-faks (+32 22964301), permezz tal-e-Mail lil COMP-MERGER-REGISTRY@ec.europa.eu jew permezz tal-posta, bin-numru ta' referenza M.7953 — AXA/Group CM-11/Target, fl-indirizz li ġej: Il-Kummissjoni Ewropea rċeviet sensiela ta' ilmenti dwar allegata tassazzjoni diskriminatorja tal-ħaddiema transkonfinali fis-Slovenja. Qed jingħad li t-taxxa addizzjonali imposta fuq ir-residenti Sloveni li jaħdmu l-Awstrija tikser il-libertajiet fundamentali kif iggarantiti mit-TFUE. Il-Kummissjoni rreġistrat dawn l-ilmenti fl-applikazzjoni ċentrali għar-reġistrazzjoni tal-ilmenti dwar l-applikazzjoni tal-liġi tal-Unjoni minn Stat Membru bin-numru ta' referenza CHAP(2015) 2880. Bl-istess mezzi ta' informazzjoni, il-persuni li qed jilmentaw se jiġu infurmati bir-riżultati tal-eżami tal-Kummissjoni ta' dawn l-ilmenti u dwar l-azzjoni ulterjuri li tiddeċiedi li tieħu l-Kummissjoni.
Extracted from C_074_2016.html